text: Определение №291/10.09.2018 по дело №2988/2018 на ВКС, ГК, IV г.о.
  гр. София, 10.09.2018 год.
  Върховният касационен съд, Четвърто гражданско отделение, в закрито заседание на шести август две хиляди и осемнадесета година в състав:
  при секретаря в присъствието на прокурора като разгледа докладваното от съдията Павков гр.д.№ 2988 по описа за 2018 год. и за да се произнесе, взе предвид следното:
  Образувано е по частна касационна жалба на Т. П. Ж. и Ж. Ж. Ж. против определение №336/14.06.2018 г., постановено по гр.д.№ 276/2018 г. от състав на Апелативен съд – В..
  С обжалваното определение, съдът е отменил първоинстанционно определение, с което е оставено без уважение искане за допускане на обезпечение по чл.74, ал.1 ЗОПДНПИ отм. и е допуснато обезпечението.
  В изложението на касационните основания относно допустимостта на касационното обжалване се твърди, че съдът се е произнесъл по правни въпроси в противоречие с практиката на ВКС – касационно основание по чл.280, ал.1, т.1 ГПК.
  Сочените правни въпроси са относно това, инструктивни или преклузивни са сроковете по чл.27, ал.1 , ал.2 и ал.4 ЗОПДНПИ отм. , както и какви са процесуалноправните последици от неспазването на тези срокове.
  То тези правни въпроси е образувано тълкувателно дело №1/2018 г. по описа на ОСГК на ВКС, като отговорът на правните въпроси е от значение за правилното разрешаване на настоящия спор, поради което производството по настоящото дело следва да бъде спряно, до приключването на тълкувателно дело №1/2018 г. по описа на ОСГК на ВКС.
  СПИРА производството по гр.д.№ 2988/2018 г. по описа на ВКС, ІV гр.отд., до приключване на тълкувателно дело №1/2018 г. по описа на ОСГК на ВКС.